《题画梅》
元代·邾经

疏烟小晕生瑶岛，仙鉴星明试妆早。云母围风晓未寒，玉龙嘶妆春不老。

忆昔相逢萼绿君，别来珠佩留苍云。素鸾惊舞月破碎，琼台歌断音纷纷。

灵㕙解点玄霜汁，粉靥冰花照人湿。返魂竟失箧中香，翠羽悲啼声转急。

纷吾欲下巫阳招，楚骚遗恨湘川遥。书凭凤女双飞翼，泪掩鲛妃一尺绡。

作者简介：经字仲谊，维扬海陵（今泰州）人，元末进士。有《玩斋集》。